ერაზმუს მუნდუსი - საინფორმაციო შეხვედრა
2013-11-21 12:25 (Asia/Dubai)
2013 წლის 22 ნოემბერს, 17:00 საათზე, ილიას სახელმწიფო უნივერსიტეტის G 106 აუდიტორიაში (ყოფილი ენციკლოპედიის შენობა) გაიმართება Erasmus Mundus-ის მეორე აქტივობის პროექტების MID, ALRAKIS II საინფორმაციო შეხვედრა.
შეგახსენებთ, რომ პრორგამა გულისხმობს ბაკალავრების, მაგისტრანტების, დოქტორანტების, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლისსაფასურს.
განაცხადების მიღება ხდება ელექტრონულად:
MID – https://ssl.utu.fi/apply/ema2/application.php?network=mid
ALRAKIS II – http://www.alrakis2.eu/index.asp?p=1763&a=1744
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID – 2013 წლის 11 დეკემბერი, ხოლო დანართების გაგზავნის ბოლო დღე – 2013 წლის 18 დეკემბერი.
ALRAKIS II – 2014 წლის 12 იანვარი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
MID – http://www.utu.fi/en/sites/mid/Pages/home.aspx
ALRAKIS II – http://www.alrakis2.eu/index.asp?p=1733&a=1733
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
ტელ: 214 13 88
ელ-ფოსტა:
MID – mid@iliauni.edu.ge,
ALRAKIS II – alrakis@iliauni.edu.ge

საჯარო ლექცია "დანაშაული და სასჯელი"
2013-11-25 15:07
26 ნოემბერს, 17:00 საათზე, ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი გიწვევთ ტულუზის უნივერსიტეტის ასოცირებული პროფესორის ჰურია ბენტუამის საჯარო ლექციაზე “დანაშაული და სასჯელი”. ლექციისას ძალადობის ფენომენი განხილული იქნება მიშელ ფუკოს ტექსტის საფუძველზე “დისციპლინა და დასჯა”.
დასწრება თავისუფალია.
ლექცია ჩატარდება ფრანგულ ენაზე თანმიმდევრული თარგმანით.
მისამართი: ი. ჭავჭავაძის გამზ. 32, A კორპუსი, 101 აუდიტორია

ტარიელ ზივზივაძის საჯარო ლექცია
2013-11-25 17:51
ტარიელ ზივზივაძის საჯარო ლექცია თემაზე:
მარკეტინგი თავისუფალ იურიდიულ პროფესიაში დასაქმებული პირებისათვის
26 ნოემბერს, B 102 აუდიტორია, 19:00 საათი
რატომ არის თავისუფალ იურიდიულ პროფესიაში დასაქმებული ფიზიკური და იურიდიული პირებისათვის აუცილებელი თავიანთი თავის და საქმიანობის “სწორი” მარკეტინგი? რატომ არის აუცილებელი მომსახურების მარკეტინგის ცოდნა? კონკრეტულად რას მოიცავს მომსახურების მარკეტინგი? კონკრეტულად რა შედეგს უნდა ველოდოთ ამ საქმიანობისგან და როდის? რა მარკეტინგული ინსტრუმენტების [ბრენდინგი, CRM, ურთიერთობით მარკეტინგი, ციფრული მარკეტინგი და ა.შ.] გამოყენება არის მიზანშეწონილი? რა განსხვავებების ფიზიკური და იურიდიული პირების მარკეტინგის შემთხვევებში? 3 ნაბიჯი საკუთარი არსებული მდგომარეობის შესაფასებლად (ქართული მაგალითების, ასევე სტუმრების მაგალითების განხილვის საფუძველზე) და 3 პრაქტიკული რჩევა მათთვის, ვინც საკუთარი მარკეტინგული საქმიანობის დაწყებას ან თანამედროვე დონეზე აყვანას გეგმავს.
ტარიელ ზივზივაძე – 35 წლის, ბიზნეს საკონსულტაციო კომპანია – MARNET Associates LLC-ის დირექტორი, ბიზნეს კონსულტანტი და ტრენერი 16+ წლიანი გამოცდილებით. პროფესიული სტაჟირება გავლილი აქვს აშშ-ში, ამერიკულ ბიზნეს კომპანიებში, პროფესიული სასწავლო პროგრამა კი ჯორჯ ვაშინგტონის უნივერსიტეტში [GWU], აშშ. გაუკეთებია არაერთი ბიზნეს ორგანიზაციის ბიზნეს სტრატეგია, ბიზნეს გეგმა, მარკეტინგის გეგმა და სხვა მიზნობრივი პროექტი 1,472 მილიარდ ლარამდე მაქს. ბიუჯეტით. ატარებს დისტანციურ/არადისტანციურ სასწავლო პროგრამებს ქართულ/ინგლისურ ენებზე [მარკეტინგი, სტრატეგიული ბიზნეს სიმულაცია, კორპორატიული ეთიკა]. ფლობს სამ უცხო ენას.
პრეზენტაციის ხანგრძლივობა – 25-30 წუთი
კითხვა – პასუხის ხანგრძლივობა – დაახლოებით 1 საათი
დასწრება თავისუფალია

ანთროპოგენული გავლენა გარემოზე
2013-11-26 10:36
9 დეკემბერს, 10:00 საათიდან, ილიას სახელმწიფო უნივერსიტეტის G 106 საკონფერენციო დარბაზში, გაეროს განვითარების პროგრამის პროექტის „მდგრადი განვითარება და გარემოს მიმართ პასუხისმგებლობა“ ფარგლებში, გაიმართება მოსწავლეთა კონფერენცია, თემაზე „ანთროპოგენული გავლენა გარემოზე“.
კონფერენციის მიზანია მოსწავლე-ახალგაზრდობის დაინტერესება გარემოს დაცვითი საკითხების კვლევით, განსაკუთრებით ბუნებრივ გარემოში ადამიანის ჩარევით შექმნილი მთავარი პრობლემების გამოვლენით და მათი წარდგენით საზოგადოების და პასუხისმგებელი პირების წინაშე.
კონფერენციაში მონაწილეობას მიიღებენ 14-17 წლის მოსწავლეები, ეკო და სამოქალაქო კლუბების წევრები, ბორჯომის, კასპის, გორისა და ზუგდიდის მუნიციპალიტეტების საჯარო სკოლებიდან. მონაწილეობს ცხრა ეკო-კლუბი, აქედან 5 შეიქმნა გაეროს განვითარების პროექტის მხარდაჭერით, ოთხი კი გაეროს ბავშვთა ფონდის დახმარებით ასოციაცია „ათინათთან“ და საქველმოქმედო ჰუმანიტარულ ცენტრ „აფხაზეთთან“ ერთად.
კონფერენციაში მონაწილეობის მისაღებად მოსწავლეებმა სპეციალისტების ხელმძღვანელობით ჩაატარეს მცირე კვლევები: წყლის დაბინძურების, ნარჩენების, გადამწვარი ტყის და ბიო მრავალფეროვნების მიმართულებით. საუკეთესო ნამუშევრებს გამოავლენს ჟიური.
გარდა კვლევებისა კონფერენციის ფარგლებში ტარდება ორი კონკურსი: 1. ჩემი პირადი გამოცდილება, როგორ ვიცავ გარემოს; 2. გარემოს დამცველის ლოგო-ნიშანი. კონკურსებში გამარჯვებული მოსწავლეები კონფერენციაზე წარადგენენ თავიანთ ნამუშევრებს.
კონფერენციას დაესწრებიან გარემოსა და ბუნებრივი რესურსების დაცვის სამინისტროს, განათლებისა და მცნიერების სამინისტროს, პარლამენტის გარემოსდაცვითი კომიტეტის, გაეროს განვითარების პროგრამის და სხვა საერთაშორისო და ადგილობრივი ორგანიზაციების და ახალგაზრდული პარლამენტის წარმომადგენლები. აგრეთვე მოწვეული იქნებიან მოსწავლეები ეკო კლუბებიდან, რომლებიც წყალშემკრები აუზების მართვის პროგრამის (INRMW-Georgia Programme) ფარგლებში ფუნქციონირებს.
კონფერენციის მეორე დღეს მონაწილეებს ექნებათ საშუალება გაცნობის მიზნით ესტუმრონ გაერთიანებული ერების ორგანიზაციის ოფისს საქართველოში და გარემოს დაცვის სამინისტროს.

ერაზმუს მუნდუსი - საინფორმაციო შეხვედრა
2013-11-26 15:08
2013 წლის 28 ნოემბერს,16:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის 32) გაიმართება Erasmus Mundus-ის მეორე აქტივობის პროექტების MID, ALRAKIS II, EUROEAST საინფორმაციო შეხვედრა.
შეგახსენებთ, რომ პრორგამა გულისხმობს ბაკალავრების, მაგისტრანტების, დოქტორანტების, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
MID – https://ssl.utu.fi/apply/ema2/application.php?network=mid
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID – 2013 წლის 11 დეკემბერი, ხოლო დანართების გაგზავნის ბოლო დღე – 2013 წლის 18 დეკემბერი.
ALRAKIS II – 2014 წლის 12 იანვარი.
EUROEAST – 2014 წლის 3 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
MID – http://www.utu.fi/en/sites/mid/Pages/home.aspx
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
MID – mid@iliauni.edu.ge,
ALRAKIS II – alrakis@iliauni.edu.ge
EUROEAST – euroeast@iliauni.edu.ge

უნიკინო 29 ნოემბერს: ”ამელი”
2013-11-26 16:03
პარასკევს, 29 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ჟან-პიერ ჟენეს ფილმი ”ამელი” (2001).
მონაწილეობენ: ოდრი ტატუ, მათიე კასოვიცი, ჟამელ დებუზი, რუფუსი, ლორელა კრავოტა, სერჟ მერლენი
თარგმანი : ლელა ბერიძე

მუსიკალურ-ფოლკლორული ექსპედიციის პრეზენტაცია
2013-11-27 11:57
28 ნოემბერს, 18:00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) ჩატარდება ილიას სახელმწიფო უნივერსიტეტის მუსიკის ცენტრის მიერ ამა წლის 20-28 ივლისს დედოფლისწყაროში ჩატარებული მუსიკალურ-ფოლკლორული ექსპედიციის საანგარიშო პრეზენტაცია. წამყვანები: ასოცირებული პროფესორები თამაზ გაბისონია და ნინო მახარაძე.

აქცია „ევროპის ტესტირების კვირეული”
2013-11-27 15:38
1 დეკემბერი აივ ინფექცია/შიდსთან ბრძოლის მსოფლიო დღეა.
საქართველო უკვე რამდენიმე წელია ტრადიციულად უერთდება მსოფლიოს სხვადასხვა ქვეყნებს შიდსთან ბრძოლის საერთაშორისო დღეს.
1 დეკემბერს მილიონობით ადამიანი ერთიანდება მთელს მსოფლიოში, რათა პატივი მიაგონ აივ/ინფექციით გარდაცვლილთა ხსოვნას, დაადასტურონ საკუთარი მზაობა და აღნიშნონ წარმატებები ეპიდემიასთან ბრძოლაში.
2011-2015 წლებში შიდსთან ბრძოლის მსოფლიო დღის თემაა „შევამციროთ ნულამდე“, რაც ნიშნავს:
ნული – ახალი აივ ინფექცია
ნული – დისკრიმინაცია
ნული – სიკვდილიანობა შიდსის გამო
2013 წლის 1 დეკემბერს არასამთავრობო ორგანიზაცია „თანადგომა“ უერთდება აქციას „ევროპის ტესტირების კვირეული“, რომელიც მთელი ევროპის მასშტაბით აღინიშნება. ამ დღესთან დაკავშირებით უამრავი ადამიანი გამოხატავს სოლიდარობას და ჩაიტარებს ტესტირებას აივ ინფექციაზე.
ზემოთ აღნიშნულ აქციას უერთდება ილიას სახელმწიფო უნივერსიტეტიც და მოგახსენებთ, რომ 28 ნოემბერს A კორპუსის (ი. ჭავჭავაძის გამზ. N32) ტერიტორიაზე, 13:00-16:00-საათამდე განთავსდება „თანადგომას“ მობილური ლაბორატორია/მანქანა, სადაც სტუდენტებისთვის შესაძლებელი იქნება აივ ინფექციაზე ტესტირება. ასევე ჩატარდება საინფორმაციო შეხვედრები.
ტესტირებას ჩაატარებენ „თანადგომას“ კვალიფიციური ექიმი და ფსიქოლოგი კონსულტანტები.
წინასწარ გიხდით მადლობას თანამშრომლობისათვის.
საინფორმაციო სამედიცინო-ფსიქოლოგიური ცენტრი „თანადგომა“
ტელეფონი/ფაქსი: (+59932) 2356321, 2251819
E-mail: center@tanadgoma.ge
Wb.page: www.tanadgoma.ge

პერსონალურ მონაცემთა დაცვის სამართლებრივი ასპექტები
2013-11-28 11:22
სამართლის სკოლის სტუდენტებისთვის და არა მხოლოდ მათთვის. 3 დეკემბერს 18:30 საათზე აუდიტორია A101-ში გაიმართება შეხვედრა თემაზე „პერსონალურ მონაცემთა დაცვის სამართლებრივი ასპექტები“.
მონაცემთა დამუშავება ძალზედ ინტენსიური და მრავალეფეროვანი გახდა, რასაც ხელს უწყობს ტექნიკური საშუალებების გამოყენება და დამუშავების გამარტივებული პროცესი. ცალსახაა, რომ არსებული ვითარება წარმოშობს რისკებს ფიზიკური პირებისათვის, მათი უფლებების დაცვის კუთხით.
მონაცემთა დამუშავების მარეგულირებელი კანონმდებლობის დაცვას მნიშვნელოვანი როლი აკისრია ფიზიკური პირების პირადი ცხოვრების ხელშეუხებლობის უფლების დაცვისა და პერსონალური მონაცემთა კანონიერი დამუშავების უზრუნველყოფისთვის.
შეხვედრაზე მიმოხილული იქნება პერსონალურ მონაცემთა დაცვასთან დაკავშირებული სხვადასხვა სამართლებრივი საკითხი, კერძოდ: პირადი ცხოვრების ხელშეუხებლობის უფლება და პერსონალურ მონაცემთა ადგილი ადამიანის პრივატულ სფეროში; მონაცემთა კანონიერი დამუშავების უზრუნველყოფა და მონაცემთა სუბიექტის უფლებები; „პერსონალურ მონაცემთა დაცვის შესახებ“ კანონის საკვანძო საკითხები; მონაცემთა დაცვის მარეგულირებელი კანონმდებლობის დახვეწის სამომავლო ტენდენციები.
მომხსენებელი – კახაბერ გოშაძე, პერსონალურ მონაცემთა დაცვის ინსპექტორის აპარატის იურისტი, საჯარო სამართლის მაგისტრი.
მოხსენების ხანგრძლივობა 1 საათი.
კითხვა–პასუხის ხანგრძლივობა 30 წუთი.
დასწრება თავისუფალია.

სადაზღვევო საქმე, ჯანდაცვისა და ფარმაციის პოლიტიკა და მენეჯმენტი
2013-11-28 17:35
10 დეკემბერს, 12:00 საათზე, G 106 – ე აუდიტორიაში გაიმართება ილიას სახელმწიფო უნივერსიტეტის მეცნიერებისა და ხელოვნების ფაკულტეტის პროგრამები „ჯანდაცვის პოლიტიკა და მენეჯმენტი“ და “სადაზღვევო საქმე“ სამეცნიერო კონფერენცია, შემდეგ მიმართულებებში:

ჯანდაცვის პოლიტიკა და ჯანდაცვის მენეჯმენტი
ფარმაციის პოლიტიკა და მენეჯმენტი
საზოგადობრივი ჯანდაცვა
ჯანდაცვის ეკონომიკა
სადაზღვევო საქმე

კონფერენციის მიზანია ხელი შეუწყოს ახალგაზრდების სამეცნიერო საქმიანობაში ჩართვას, მეცნიერული უნარ-ჩვევების ჩამოყალიბებასა და განვითარებას.
კონფერენციის ჩატარების შემდეგ მოხსენებები გამოქვეყნდება კონფერენციის სამეცნიერო კრებულში და ელ-ჟურნალში.
პროგრამა ქართული>>>
პროგრამა ინლისური>>>

“თავისუფალი ასოციაცია“ ილიაუნიში
2013-11-29 13:51
6 დეკემბერს, 16:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) გაიმართება არასამთავრობო ორგანიზაცია „თავისუფალი ასოციაცია“ ამავე სახელწოდების ახალგაზრდული ონლაინჟურნალის პრეზენტაცია სტუდენტებისთვის.
ონლაინჟურნალის წარმომადგენლები სხვადასხვა უნივერსიტეტში სტუდენტებს ხვდებიან და ჟურნალის საქმიანობას აცნობენ.
„თავისუფალი ასოციაცია“ მუშაობს უმაღლესი განათლების, ჯანდაცვის სფეროში არსებულ ახალგაზრდების პრობლემებზე, ახალგაზრდებისთვის საინტერესო თემებსა და მრავალფეროვნების გაშუქებაზე. ჟურნალი აქტიურად ამზადებს მასალებს სხვადასხვა საზოგადოებრივ აქტივობაზე.
ინტერნეტჟურნალი საზოგადოებას აცნობს ახალგაზრდა ხელოვანებსა და მათ შემოქმედებას. მზადდება საინფორმაციო-შემეცნებითი ხასიათის მასალები ქართულ კულტურაზე.
„თავისუფალი ასოციაცია“ ახალგაზრდებს სთავაზობს მათთვის საინტერესო რუბრიკებს. გარდა ამისა, სივრცეს, სადაც შეუძლიათ განათავსონ საკუთარი სტატია, თუ აკმაყოფილებს ჟურნალისტურ სტანდარტებს.
ვებჟურნალი პერიოდულად აცხადებს სტაჟიორების მიღებას, რაც სტუდენტებში დიდ ინტერესს იწვევს. ახალგაზრდებს სწავლასთან ერთად შეუძლიათ მიიღონ პრაქტიკა, შეიძინონ გამოცდილება, რაც მომავალ საქმიანობაში გამოადგებათ.
პროექტი ხორციელდება “ფონდი ღია საზოგადოება – საქართველოს” მხარდაჭერით.

ახალი ორგანოების გაზრდა – მითი თუ რეალობა?
2013-11-29 16:32
4 დეკემბერს 18:00 საათზე, G 106 აუდიტორიაში გაიმართება ილიას სახელმწიფო უნივერსიტეტის ღეროვანი უჯრედების და ქსოვილოვანი ინჟინერიის ცენტრის საქმიანობის პრეზენტაცია.
პრეზენტაციაზე განხილული იქნება დონორული ორგანოების ალტერნატივა, კერძოდ, ახალი ორგანოების გაზრდის პერსპექტივები, როგორც სინჯარაში, ასევე თვით პაციენტის ორგანიზმში.
პრეზენტაციის მიზანია სტუდენტებს და დაინტერესებულ პირებს გააცნოს ცენტრის მუშაობის მიმართულებები და ასევე, დაინტერესებული ახალგაზრდები ჩართოს ცენტრის საქმიანობაში.
ღეროვანი უჯრედების და ქსოვილოვანი ინჟინერიის ცენტრის მიზანია:
• ახალგაზრდა, ნიჭიერი სამეცნიერო კადრების მომზადება;
• ახალგაზრდა მკვლევარების ტრენინგი საერთაშორისო სტანდარტების შესაბამისად;
• საერთაშორისო კოლაბორაციის განვითარება მსოფლიოს წამყვან სამეცნიერო ცენტრებთან;
ძირითადი კვლევითი მიმართულებები:
• ქსოვილების და ორგანოების ბიოინჟინერია – ახალი დამატებითი ღვიძlის გაზრდა წვრილი ნაწლავის დემუკოზირებულ სეგმენტში;
• I ტიპის შაქრიანი დიაბეტის მკურნალობა ლანგერჰანსის კუნძულების ტრანსპლანტაციით;
• ძვლის ტვინის ღეროვანი უჯრედებიs ტრანსპლანტაცია კარდიომიოპათიით დაავადებულ პაციენტებში;
• ძვლის ტვინის ღეროვანი უჯრედების ტრანსპლანტაცია ნევროლოგიური პათოლოგიით დაავადებულ პაციენტებში;
გარდა ამისა, სტუდენტებს საშუალება ექნებათ აირჩიონ სხვადასხვა მოდულები, როგორიცაა:
• მოპყრობა ცხოველებთან, მათი მოვლა და დაავადების მოდელირება;
• ოპერაციები და ქირურგიული ტექნიკა: ნაკერები, კვანძები, სისხლდენის შეჩერება და სხვა;
• სხვადასხვა მორფოლოგიური კვლევების შესწავლა;
• ანესთეზია და ანესთეზიის ტექნიკა;
აღსანიშნავია, რომ აღნიშნული ცენტრის მუშაობა ეფუძნება მულტიდისციპლინარულ მიდგომებს. სწორედ ამიტომ, განსაკუთრებით საინტერესოა ახალგაზრდა მეცნიერების და სტუდენტების ჩართვა, რომლებიც მოღვაწეობენ ბიოლოგიის, ფიზიკის, ბიოქიმიის, ფიზიოლოგიის, ნანოტექნოლოგიების და ბიზნესის მიმართულებით.
პრეზენტაციაზე დასწრების მსურველებმა უნდა გაიარონ წინასწარი რეგისტრაცია. გთხოვთ გამოაგზავნოთ თქვენი სახელი და გვარი, საკონტაქტო ტელეფონის ნომერი შემდეგ ელექტრონულ ფოსტაზე: pr@iliauni.edu.ge

უნიკინო 6 დეკემბერს: ”მამაკაცები არ ტირიან”
2013-12-02 13:18
პარასკევს, 6 დეკემბერს,18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება კიმბერლი პირსის ფილმი ”მამაკაცები არ ტირიან” (1999).
მონაწილეობენ: ჰილარი სვონქი, კლოე სევინი, პიტერ სარსგაარდი, ბრენდან სექსტონი, ალისია გორანსონი, ელისონ ფოლანდი.
თარგმანი : გიორგი ჩიკვაიძე

ლიფტი - წინასაპრემიერო ჩვენება
2013-12-02 19:23
ოთხშაბათს, 4 დეკემბერს, 20 საათზე, ილიაუნის თეატრში შედგება თანამედროვე აზერბაიჯანელი ავტორების ისმაილ იმანოვისა და ნათელა ოსმანლის პიესის „ლიფტი” წინასაპრემიერო ჩვენება.
ილიაუნის თეატრი, სადაც ამჟამად სარემონტო სამუშაოები მიმდინარეობს, იანვარში გაიხსნება. სამუშაოების მიუხედავად, თეატრი 5 პრემიერას ამზადებს, რომელთა წინასაპრემიერო ჩვენებები დეკემბრის განმავლობაში შედგება, ხოლო პრემიერები უკვე თეატრის გახნის შემდეგ, 2014 წლის ზამთარში გაიმართება. სწორედ ამ პრემიერათაგან ერთ-ერთი გახლავთ „ლიფტიც.”
სპექტაკლში „ლიფტი” იუმორითაა გადმოცემული თანამედროვე ევროპული თეატრისათვის აქტუალური გენდერული ბალანსის პრობლემა. მიუხედავად პერსონაჟების პროგრესული აზროვნებისა, ისინი მაინც ჩაკეტილ სივრცეში ცხოვრობენ და იძულებულნი არიან ანგარიში გაუწიონ საზოგადოების სტერეოტიპულ აზროვნებას. „ლიფტი” ასევე გამოირჩევა სიუჟეტური ხაზის ძალზედ უცნაური სტრუქტურითა და განვითარებით.
„ლიფტი” ქართულ სცენაზე არასდროს დადგმულა, თუმცა 2012 წლის დეკემბერში, საერთაშორისო კონფერენციის „პოსტსაბჭოთა დრამატურგია – აქცენტები ცენზურის გარეშე დარჩენილ სივრცეში” დროს, ილიაუნის თეატრმა გამართა პიესის თეატრალიზებული კითხვა, რომელსაც ავტორებიც ესწრებოდნენ. პიესამ მაყურებელთა განსაკუთრებული ინტერესი დაიმსახურა, სწორედ მაშინ დაიბადა მისი დადგმის იდეაც.
სპექტაკლის „ლიფტი” დადგმა განხორციელდა ილიას სახელმწიფო უნივერსიტეტის თანამედროვე ქართული თეატრის კვლევის ცენტრისა და ილიაუნის თეატრის მიერ თბილისის მერიის კულტურული ღონისძიებების ცენტრის ფინანსური მხარდაჭერით.
სპექტაკლის დამდგმელი რეჟისორები არიან ილიაუნის მაგისტრანტი გოჩა ხვიჩია და დოქტორანტი ირაკლი გოგია, მხატვარია მარიკა კვაჭაძე. სპექტაკლში ორი ახალგაზრდა მსახიობი ანა ზამბახიძე და ანდრია ვაჭრიძე მონაწილეობს.
ავტორების შესახებ:
ისმაილ იმანოვი – დრამატურგი, მისი პუბლიკაციებია: ალმანახი “ბაქო შემოგარენში” (ბაქო, 2009, “ალი და ნინო” გამომცემლობა), კომპილაცია “ათას ორი ღამე” (მოსკოვი, 2010, “AST” გამომცემლობა), მონაწილეობდა ახალგაზრდული თეატრალური ფორუმში (მოსკოვი , 2012). 2012 წელს ცალკე წიგნად გამოიცა – მოთხრობების და ნოველების კრებული, სახელწოდებით “Buzovna”. ავტორია კინოსცენარებისა: მოკლემეტრაჟიანი ფილმისთვის “Por UNA Cabeza” (2012), დოკუმენტური ფილმისთვის “BP: 20 წელი აზერბაიჯანში” (2012), პროექტის ავტორია “Khojaly. 20 წელი. 10 ისტორია, რომელიც შეიძლება იყოს ჭეშმარიტი “(2012) გამოქვეყნდა რუსულ, ინგლისურ და თურქულ ენებზე. თანამშრომლობს ონლაინ გამოცემებთან, ჟურნალებთან. აქვს საკუთარი ბლოგი ჟურნალში “ბუტიკი-ბაქო”. ახალგაზრდული თეატრალური ფორუმის მონაწილე (კიშინიოვი, მოლდოვა, 2012).
ნათელა ოსმანლი – მწერალი და დრამატურგი, მარკეტინგის მენეჯერი, გამოქვეყნებული ნაწარმოებები: „ქალების თვალსაწიერი“ (2004), “Proza.ru miscellanea” MBIF, მოსკოვი; 2009 “ბაქოში და გარეუბნებში”, ალი და ნინო, ბაქო; 2010 და სხვა.

საინფორმაციო შეხვედრა - ერაზმუს მუნდუსი
2013-12-04 16:09
2013 წლის 6 დეკემბერს,16:00 საათზე, ილიას სახელმწიფო უნივერსიტეტის G106 აუდიტორიაში(ჩოლოყაშვილის 3/5) გაიმართება Erasmus Mundus-ის მეორე აქტივობის პროექტების MID, ALRAKIS II, EUROEAST საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტ-დოქტორანტებისა დააკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთანდაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
MID – https://ssl.utu.fi/apply/ema2/application.php?network=mid
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID – 2013 წლის 11 დეკემბერი, ხოლო დანართების გაგზავნის ბოლო დღე – 2013 წლის 18 დეკემბერი.
ALRAKIS II – 2014 წლის 12 იანვარი.
EUROEAST – 2014 წლის 3 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
MID – http://www.utu.fi/en/sites/mid/Pages/home.aspx
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
MID – mid@iliauni.edu.ge,
ALRAKIS II – alrakis@iliauni.edu.ge
EUROEAST – euroeast@iliauni.edu.ge

პროექტი "ჩემი ფერადი სამყარო“ საზეიმო დახურვა
2013-12-05 17:18
6 დეკემბერს, 17:00-ზე, წიგნის მაღაზიაში „ლიგამუსი“, (ჭავჭავაძის გამზ, N32) აუტისტური სპექტრის ბავშვებისთვის განკუთვნილი პროგრამის, ჰიპოთერაპიის შედეგების შეფასება მოხდება. სერთიფიკატები გადაეცემა 15 მოხალისე სტუდენტს. პრეზენტაციაზე წარმოდგენილები იქნებიან: ილიას სახელმწიფო უნივერსიტეტის, განათლებისა და ჯანდაცვის სამინისტროების, ფონდის ”ღია საზოგადოება-საქართველო” წარმომადგენლები, ასევე აუტისტური სპექტრის მქონე ბავშვები და მათი მშობლები.
აუტიზმი 21-ე საუკუნის დაავადებაა. აუტიზმი არის ტვინის ფუნქციონირების დარღვევა, რომელიც მნიშვნელოვნად ზემოქმედებს და ხელს უშლის ბავშვის ვერბალური კომუნიკაციის დამყარების, სოციალური ურთიერთობის ჩამოყალიბებისა და გონებრივი განვითარების პროცესებს.
აუტიზმის შემთხვევაში საზოგადოებასთან ურთიერთობა ერთ-ერთი რთული ამოცანაა. სწორედ იპოთერაპიის გამოყენება და ცხოველებთან კონტაქტით მკურნალობა (ცხენებთან თამაში, შეხება და სხვა) წარმოადგენს ერთ-ერთ ხელშემწყობ ინტერვენციას ამ მიმართულებით.
მსოფლიო გამოცდილების თანახმად აუტიზმის სპექტრის მქონე ბავშვთა რეაბილიტაციის ერთ-ერთი საუკეთესო და უკვე აპრობირებული მეთოდი საცხენოსნო თერაპიაა (ჰიპოთერაპია).
პროექტის “ჩემი ფერადი სამყარო“ ფარგლებში ილიას სახელმწიფო უნივერსიტეტის ორგანიზებით 2013 წლის ნოემბერში მოეწყო ჰიპოთერაპიის ბანაკი აუტიზმის ცეტრის 3-10 წლის მოსწავლეებისათვის. პროექტში მონაწილეობა მიიღეს იმ ბავშვებმა (15 ბენეფიციარი), რომლებიც ილიას სახელმწიფო უნივერსიტეტის აუტიზმის ცენტრის მომსახურებით სარგებლობენ და იპო თერაპიის კურსი აქამდე გავლილი არ ქონდათ.
ჰიპოთერაპიის პროგრამა განხორციელდა დაბა წოდორეთში, ილიაუნის თავლის ტერიტორიაზე. პროგრამამ მოიცვა 10 სამუშაო დღე, 11-დან 16:00-მდე. პროექტში ჩართულები იყვნენ ფსიქო-თერაპევტები, გამოცდილი ტრენერები და სპეციალისტები, მოხალისე სტუდენტები, ცხენების მომვლელები.
პროექტის მთავარ მიზანს წარმოადგენს იპოთერაპიის გამოყენებით აუტიზმის სპექტრის მქონე ბავშვების საზოგადოებაში ინტეგრაციის ხელშეწყობა.

მაიკლ სპარერის საჯარო ლექცია
2013-12-06 15:09
ორშაბათს, 9 დეკემბერს, 19:00 საათზე, ილიას სახელმწიფო უნივერსიტეტში გაიმართება კოლუმბიის უნივერსიტეტის პროფესორის მაიკლ სპარერის საჯარო ლექცია „Obamacare” – რას გულისხმობს აშშ-ს ახალი ჯანდაცვის პოლიტიკა“.
მისამართი: G 106, გ. წერეთლის 1, ილიას სახელმწიფო უნივერსიტეტი
დასწრება თავისუფალია.
დამატებითი ინფორმაციისთვის, დაგვიკავშირდით:
ტელ: + 995 3 22 10 28 96
მეილი: mpa@iliauni.edu.ge
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) ეგიდით.

ბოტანიკის ინსტიტუტის სამეცნიერო სემინარი
2013-12-09 10:35
2013 წლის 13 დეკემბერს ილიას სახელმწიფო უნივერსიტეტის ბოტანიკის ინსტიტუტში ჩატარდება სამეცნიერო სემინარი. მოხსენებებს წაიკითხავენ მცენარეთა ფიზიოლოგიის განყოფილების თანამშრომლები.
1.გ. ბადრიძე – მცენარეთა ფიზიოლოგიის განყოფილების სამეცნიერო კვლევების ძირითადი მიმართულებები და ზოგიერთი ექსპერიმენტული მონაცემის განხილვა (ასკორბინის მჟავა, ტოკოფეროლი და პროლინი).
2.ნ. კაჭარავა – კაროტინოიდები, ანთოციანები და ხსნადი ფენოლები – მცენარის ანტიოქსიდანტური სისტემის ელემენტები.
3.ე. ჩხუბიანიშვილი – ანტიოქსიდანტური ფერმენტებისა და ხსნადი ცილების მონაწილეობა სტრესისადმი მცენარის გამძლეობაში
4.მ. კიკვიძე – ფერმენტი ნიტრატრედუქტაზა და მისი პროტექტორული როლი მცენარეში.
5.ლ. რაფავა – ხსნადი ნახშირწყლების როლი მცენარის ანტიოქსიდანტური სისტემის ფუნქციონირებაში.
მისამართი: ბოტანიკური ქუჩა No 1, ბოტანიკის ინსტიტუტის ჰერბარიუმის შენობის მე-2-ე სართული. დასაწყისი 15:00 საათზე.

უნიკინო 13 დეკემბერს: ”ამოუცნობი კანი”
2013-12-09 11:16
პარასკევს, 13 დეკემბერს , 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება გრეგ არაკის ფილმი ”ამოუცნობი კანი” (2004).
მონაწილეობენ: ჩეიზ ელისონი, ჯორჯ უებსტერი, რეიჩელ ნასტასია კრაფტი, ლიზა ლონგი, კრის მალკი, ელიზაბეტ შუ.
თარგმანი : დავით დოლიძე.

სემინარი ,,სერიალების შესახებ
2013-12-09 17:35
13 დეკემბერს, 17:00 საათზე, G კორპუსის 106 აუდიტორიაში გაიმართება სემინარი ,,სერიალების შესახებ”.
სატელევიზიო სერიალები ჯერ კიდევ გასული საუკუნის 50-იან წლებში გაჩნდა, მაგრამ ყველა თანხმდება, რომ ბოლო 15 წლის განმავლობაში მათი ხარისხი რადიკალურად შეიცვალა უკეთესობისაკენ. შეიცვალა მაყურებლის დამოკიდებულებაც როგორც საქართველოში, ისე დანარჩენ მსოფლიოში. თითქმის გაქრა სნობიზმი ,,მასებზე გათვლილი ჟანრის” მიმართ; მისი ადგილი დაიკავა ესთეტიკურმა და ინტელექტუალურმა ინტერესმა.
მიუხედავად ამ ინტერესისა, თეორიული რეფლექსია სატელევიზიო სერიალზე, როგორც ესთეტიკურ-სოციოლოგიურ თუ ესთეტიკურ-ისტორიულ მოვლენაზე, ჯერ კიდევ ძალზე შეზღუდულია დასავლეთის აკადემიაში და სრულიად არარსებული – საქართველოში. სემინარი სწორედ ამ სიცარიელის ამოვსების მცდელობა იქნება. მთავარ მოხსენებას ,,სერიალების შესახებ: Brave New World” წაიკითხავს პროფ. გიგი თევზაძე. მეორე მოხსენებას ,,სერიალის ფორმა: მე-19 საუკუნის ლიტერატურიდან თანამედროვე ტელევიზიამდე” გააკეთებს პროფ. გიგა ზედანია.
დასწრების მსურველებმა გთხოვთ გაიაროთ რეგისტრაცია ამა წლის 12 დეკემბრამდე pr@iliauni.edu.ge

საერთაშორისო კომერციული - ბიზნეს – ხელშეკრულებების დადება
2013-12-10 16:06
15 დეკემბერს, A101 აუდიტორიაში საქართველოს ადვოკატთა ასოციაციის სასწავლო ცენტრი და საქართველოს ადვოკატთა ასოციაცია ატარებს მიზნობრივ ტრენინგს ადვოკატებისათვის და ილიაუნის კერძო (ბიზნეს) სამართლის სამაგისტრო პროგრამის სტუდენტებისათვის.
ტრენინგის თემებია:
საერთაშორისო კომერციული – ბიზნეს – ხელშეკრულებების დადება;
გამოსაყენებელი სამართალი (Choice of Law/Applicable Law);
დავის განმხილველი სასამართლო (Choice of Jurisdiction/Dispute Settlement);
და შესაბამისი სასამართლო გადაწყვეტილებების (საქართველოში);
ცნობა და აღსრულება (Recognition and Enforcement).
ტრენინგის დღის წესრიგი იხილეთ აქ.
ტრენინგის დაწყებამდე ხელი მოწერება საქართველოს ადვოკატთა ასოციაციის სასწავლო ცენტრსა და ილიას სახელმწიფო უნივერსიტეტს შორის ურთიერთანამშრომლობის მემორანდუმს.

hp-ს 3D ოთახის გახსნა
2013-12-11 10:25
11 დეკემბერს, 17:00-ზე, hp-ს 3D ოთახი ოფიციალურად გაიხსნება ილიას სახელმწიფო უნივერსიტეტში. hp-ს 3D ოთახი აღჭურვილი იქნება უახლესი hp კომპიუტერებით. hp-ს ოთახის გახსნა კავკასიის რეგიონში პირველი პრეცედენტია.
ღონისძიებაზე ილიას სახელმწიფო უნივერსიტეტის საინჟინრო ფაკულტეტი წარადგენს თავის უახლეს სტრატეგიას: „3D-დან 4D-მდე“. სტრატეგიის მიხედვით საინჟინრო ფაკულტეტის ყველა პირველკურსელი გაივლის 3D მოდელირების კურსს.
hp-ს 3D ოთახი გაწყობილი იქნება საინჟინრო ფაკულტეტის სხვადასხვა პროგრამების კრეატიული და საინფორმაციო პოსტერებით.hp-ს 3D ოთახის გახსნის ცერემონიას დაესწრებიან: ილიაუნის აკადემიური და ადმნისტრაციული პერსონალი, სტუდენტები, hp-ს ოფიციალური წარმომადგენლები, საქართველოს განათლებისა და მეცნიერების წარმომადგენლები და ჟურნალისტები.
ღონისძიებაზე მოხდება ილიას სახელმწიფო უნივერსიტეტის სამი სტუდენტის დაჯილდოვება hp-ს წარმომადგენლების მხრიდან.

სამეცნიერო სემინარი
2013-12-12 14:12
2013 წლის 16 დეკემბერს ილიას სახელმწიფო უნივერსიტეტის ბოტანიკის ინსტიტუტში ჩატარდება სამეცნიერო სემინარი. მოხსენებებს წაიკითხავენ მცენარეთა გენეტიკური რესურსების განყოფილების თანამშრომლები:
1. მაია ახალკაცი – მცენარეთა გენეტიკური რესურსების განყოფილების მიმართულებები.
2. ნანა შაქარიშვილი – მცენარეთა რეპროდუქციის საკითხების შესწავლა.
3. ევგენია ბაიაშვილი – თბილისის მიდამოების ეკონომიკური: სამკურნალო, სასოფლო-სამეურნეო და დეკორატიული მცენარეების ველური მონათესავე სახეობების (ხეები და ბუჩქები) შესწავლა.
4. ლამარა მაზანიშვილი – კულტურულ მცენარეთა ხორბლის და ქერის კოლექციის გამრავლება-განახლება
5. თამარ გირგვლიანი – ზემო სვანეთის მარცვლოვანი და სამარცვლე-პარკოსანი კულტურების მიმოხილვა.
6. ნატალია ტოგონიძე – მცენარეთა სახეობრივი მრავალფეროვნების ცვლილება ტყის ბუნებრივი აღდგენის მიმდინარეობისას.
7. თამარ ბრაგვაძე, ნათია ჩიხელიძე – ალერგიული მტვრის მონიტორინგის წლიური შედეგები.
მისამართი: ბოტანიკური ქუჩა No 1, ბოტანიკის ინსტიტუტის ჰერბარიუმის შენობის მე-2-ე სართული. დასაწყისი 15:00 საათზე.

კონკურსი - ფოტო ამბები
2013-12-13 12:40
13 დეკემბერს, 15:00 საათზე, A კორპუსში, 101 აუდიტორიაში გაიმართება სემიოტიკის კვლევითი ცენტრის საინფორმაციო შეხვედრა კონკურსს “ფოტო ამბები” დაკავშირებით.
შეხვედრაზე მოწვეულები იქნებიან სტუდენტი-მწერლები და სტუდენტი-ფოტოგრაფები, შეგიძლიათ მობრძანდეთ და აირჩიოთ ერთმანეთი.

საინფორმაციო შეხვედრა - ერაზმუს მუნდუსი
2013-12-13 15:59
მოგესალმებით და გაცნობებთ, რომ 2013 წლის 16 დეკემბერს, 16:00 საათზე, ილიას სახელმწიფო უნივერსიტეტის G106 აუდიტორიაში (ჩოლოყაშვილის 3/5) გაიმართება Erasmus Mundus-ის მეორე აქტივობის პროექტების ALRAKIS II, EUROEAST, ELECTRA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტ-დოქტორანტებისა დააკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
ELECTRA – https://emecw.gis.lu.se/apply/?lot=ELECTRA

კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
ALRAKIS II – 2014 წლის 12 იანვარი.
EUROEAST – 2014 წლის 3 თებერვალი.
ELECTRA – 2014 წლის 31 იანვარი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
ELECTRA – http://www.electra-project.eu/
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
ALRAKIS II – alrakis@iliauni.edu.ge
EUROEAST – euroeast@iliauni.edu.ge ~
ELECTRA – electra@iliauni.edu.ge,

"ცნობიერების ფილოსოფია. ქრესტომათია" - წიგნის პრეზენტაცია
2013-12-16 12:33
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი გიწვევთ წიგნის პრეზენტაციაზე “ცნობიერების ფილოსოფია. ქრესტომათია”, რომელიც მოამზადა და თარგმნა ილიას სახელმწიფო უნივერსიტეტის ასოცირებულმა პროფესორმა თამარ ცხადაძემ.
პრეზენტაცია გაიმართება 19 დეკემბერს, 17:00 წიგნის მაღაზია “ლიგამუსში”, მესამე სართულზე.
დასწრება თავისუფალია

თარგმანების კრებულის პრეზენტაცია
2013-12-16 12:39
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი ოთხშაბათს, 18 დეკემბერს 17:00 გიწვევთ წიგნის მაღაზია “ლიგამუსში” (III სართული) თარგმანების კრებულის პრეზენტაციაზე ”ბიბლია პოსტმოდერნული პერსპექტივიდან”. კრებულში შესულია უმბერტო ეკოს, რენე ჟირარის, იულია კრისტევას, ჟაკ ლაკანის, ჟაკ დერიდას, ჰანს ბლუმენბერგის, მარსელ ჰენაფის, მორის ბლანშოს, ალენ ბადიუს, ჟან-ლიუკ ნანსის და ემანუელ ლევინასის ტექსტები ბიბლიური ტექსტისა და საკრალურის მნიშვნელობის გადააზრების შესახებ, რომლებიც ქართულად პირველად ითარგმნა.
დასწრება თავისუფალია.

პროფესორ პიტერ კაბაჩნიკის საჯარო ლექცია
2013-12-16 14:53
მეცნიერებათა და ხელოვნების ფაკულტეტი მასპინძლობს Staten Island-ის კოლეჯის პროფესორს – პიტერ კაბაჩნიკს (http://www.csi.cuny.edu/faculty/KABACHNIK_PETER.html), რომელიც ჩაატარებს საჯარო ლექციას თემაზე:
”Questions of Memory in Post-Soviet Space: The Multiple Meanings of Stalin in Georgia”.
ლექციაზე განხილული იქნება პოლიტიკური მეხსიერების, სტალინისა და საბჭოთა პერიოდის ირგვლივ არსებული საკითხები, მათ შორის: პოლიტიკური მეხსიერების გავლენა პოსტ-საბჭოთა სივრცეში, პოლიტიკური მეხსიერების სიმბოლოების რეპრეზენტაცია საჯარო სივრცეში; როგორ ხდება ამ მეხსიერების განხილვა ყოველდღიურ ცხოვრებაში და რატომაა მნიშვნელოვანი მისი არსის ცოდნა დებატების უკეთ გაგებისათვის.
საჯარო ლექცია ჩატარდება 17 დეკემბერს, 18:00 საათზე, A 101 აუდიტორიაში (მისამართი: ჭავჭავაძის გამზ. # 32, პირველი სართული).
დასწრება თავისუფალია.

უნიკინო 20 დეკემბერს: ”ლეგენდა 1900”
2013-12-16 17:37
პარასკევს, 20 დეკემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ჯუზეპე ტორნატორეს ფილმი „ლეგენდა 1900“ (1998).
მონაწილეობენ: ბილ ნანი, ტიმ როტი, ფრუით ტეილორ ვინსი, მელანი ტირიერი, კლარენს უილიამს III, პიტერ ვონი.
თარგმანი : გიორგი ჩიკვაიძე

კონსტიტუცია და დემოკრატია
2013-12-17 10:34
პარასკევს, 20 დეკემბერს, 18:30 წუთზე, ილიას სახელმწიფო უნივერსიტეტის კონსტიტუციური კვლევების ცენტრის მიერ გამოცხადებული სალექციო პროგრამის ფარგლებში – “კონსტიტუცია და დემოკრატია”, ჩატარდება რიგით მეორე ლექცია თემაზე:“კონსტიტუცია და დემოკრატიული ტრანზიცია”.
ლექციას წაიკითხავს დავით აფრასიძე – ილიას სახელმწიფო უნივერსიტეტის სრული პროფესორი, პოლიტიკურ მეცნიერებათა დოქტორი.
ხანგრძლივობა: 1:30 სთ.
ჩატარების ადგილი: ილიას სახელმწიფო უნივერსიტეტი, B102, ი. ჭავჭავაძის გამზ. N32.
ლექციას დაესწრებიან მხოლოდ პროგრამის ფარგლებში წინასწარ დარეგისტრირებული და შერჩეული მონაწილეები.
